<p>&nbsp; &nbsp; &nbsp;ในการสร้างความจำที่ดีนั้นคือการที่เด็กจะมีต้องมีสมาธิที่ดีเพื่อจดจ่อในสิ่งที่ทำและเลือกรับข้อมูลที่อยู่ตรงหน้าโดยสมบูรณ์ที่สุด เมื่อถึงเวลาที่จำเป็นต้องใช้ข้อมูลเหล่านั้น จะสามารถนำข้อมูลที่ถูกเก็บไว้มาใช้ได้<br>&nbsp; &nbsp; &nbsp;ผู้ปกครองหลายท่านอาจมีความกังวลในเรื่องของสมาธิเด็ก ๆ ในการเรียนหรือการทำสิ่งต่าง ๆ นั้นไม่มากพอ ซึ่งสมาธิสั้นสามารถเกิดได้จากหลายปัจจัยด้วยกัน ไม่ว่าจะเป็น การถูกตามใจที่บ้าน การไมได้รับการฝึกระเบียบวินัยตั้งแต่เด็กและการเล่นโทรศัพท์มือถือหรือดูโทรทัศน์มากเกินไป&nbsp;<br>&nbsp; &nbsp; &nbsp;สำหรับบทความนี้บ้านครูโอม จะมาแนะนำวิธีการสร้างสมาธิที่ดีให้กับลูกของท่านเพื่อสร้างความจำที่ดีและเสริมสร้างพัฒนาการด้านการเรียนในอนาคต&nbsp;<br>บ้านครูโอมขอแนะ 5 วิธีไม่ยาก! ถ้าอยากให้ลูกสมาธิดี</p><ol><li>สร้างสภาพแวดล้อมภายในบ้านให้เหมาะสมต่อการเรียนรู้ของเด็ก เช่น ลดการเปิดโทรทัศน์หรือเล่นโทรศัพท์มือถือใกล้กับเด็ก</li><li>สร้างกิจกรรมร่วมกัน อย่างเช่น การทำงานงาน การทำอาหาร ซึ่งสิ่งเหล่านี้จะช่วยเสริมสร้างัฒนาการในด้านการเรียนรู้และฝึกทักษะการใช้ชีวิตไปพร้อมกัน</li><li>การอ่านนิทานให้ลูกฟังก่อนนอน เป็นการใช้เวลาร่วมกับลูกก่อนนอนพร้อมฝึกทักษะทางด้านการสื่อสารและการใช้ภาษาให้ลูกน้อยของคุณ</li><li>การออกกำลังกาย นอกจากจะช่วยเสริมสร้างกล้ามเนื้อมัดเล็กและทำให้เด็ก ๆ ร่างกายแข็งแรงแล้ว ยังฝึกให้เด็ก ๆ มีสมาธิจดจ่อกับสิ่งที่ทำอยู่อีกด้วย</li><li>การพักผ่อนให้เพียงพอ โดยปกติแล้วเด็ก ๆ ในช่วงชั้นปฐมวัยควรนอนหลับอย่างน้อยวันละ 8-10 ชั่วโมง เพื่อให้ร่างกายได้เจริญเติบโตอย่างเต็มที่และการพักผ่อนที่เพียงพอจะทำให้ สมองและจิตใจแจ่มใสพร้อมเรียนรู้สิ่งใหม่ ๆ ได้เต็มที่</li></ol>