<p>The Economist Group โดยหน่วยงาน Economist Intelligence Unit (EIU) ได้เปิดตัวรายงานดัชนีความน่าอยู่อาศัยทั่วโลก (The Global Liveability Ranking) ล่าสุด ประจำปี 2024 โดยจัดอันดับความน่าอยู่อาศัยของ 173 เมือง ใน 5 หมวดหมู่หลัก ได้แก่ ความมั่นคง สุขภาพ วัฒนธรรมและสิ่งแวดล้อม การศึกษา และโครงสร้างพื้นฐาน ที่เป็นส่วนสำคัญของความยั่งยืน</p><p>การสำรวจในปีนี้เผยให้เห็นภาพรวมที่หลากหลาย โดยคะแนนเฉลี่ยเพิ่มขึ้นเล็กน้อยจากปีก่อน เนื่องจากการปรับปรุงด้านสุขภาพและการศึกษาในประเทศกำลังพัฒนา อย่างไรก็ตาม การปรับปรุงเหล่านี้ถูกชดเชยด้วยการลดคะแนนในเมืองชั้นนำหลายแห่ง</p><p>เมืองที่น่าอยู่ที่สุดในโลก</p><ol><li><strong>เวียนนา, ออสเตรีย</strong> – ดัชนี 98.4 ความมั่นคง-สุขภาพ-การศึกษา-โครงสร้างพื้นฐานเต็ม 100% วัฒนธรรม 93.5</li><li><strong>โคเปนเฮเกน, เดนมาร์ก</strong> – ดัชนี 98.0 มั่นคง-การศึกษา-โครงสร้างพื้นฐาน 100% สุขภาพ 95.8 วัฒนธรรม 95.4</li><li><strong>ซูริก, สวิตเซอร์แลนด์</strong> – ดัชนี 97.1 สุขภาพ-การศึกษา 100% มั่นคง 95 วัฒนธรรม 96.3 โครงสร้างพื้นฐาน 96.4</li><li><strong>เมลเบิร์น, ออสเตรเลีย</strong> – ดัชนี 97.0 สุขภาพ-การศึกษา 100% มั่นคง 95 วัฒนธรรม 95.8 โครงสร้างพื้นฐาน 96.4</li><li><strong>แคลการี, แคนาดา</strong> – ดัชนี 96.8 มั่นคง-สุขภาพ-การศึกษา 100% วัฒนธรรม 90 โครงสร้างพื้นฐาน 96.4</li><li><strong>เจนีวา, สวิตเซอร์แลนด์</strong> – ดัชนี 96.8 สุขภาพ-การศึกษา 100% มั่นคง 95 วัฒนธรรม 94.9 โครงสร้างพื้นฐาน 96.4</li><li><strong>ซิดนีย์, ออสเตรเลีย</strong> – ดัชนี 96.6 สุขภาพ-การศึกษา 100% มั่นคง 95 วัฒนธรรม 94.4 โครงสร้างพื้นฐาน 96.4</li><li><strong>แวนคูเวอร์, แคนาดา</strong> – ดัชนี 96.6 สุขภาพ-การศึกษา 100% มั่นคง 95 วัฒนธรรม 97.2 โครงสร้างพื้นฐาน 92.9</li><li><strong>โอซากา, ญี่ปุ่น</strong> – ดัชนี 96.0 มั่นคง-สุขภาพ-การศึกษา 100% วัฒนธรรม 86.8 โครงสร้างพื้นฐาน 96.4</li><li><strong>โอ๊คแลนด์, นิวซีแลนด์</strong> – ดัชนี 96.0 การศึกษา 100% มั่นคง 95 สุขภาพ 95.8 วัฒนธรรม 97.9 โครงสร้างพื้นฐาน 92.9</li></ol><p>กรุงเทพมหานคร และเชียงใหม่ ถูกจัดให้อยู่ในกลุ่มเมืองที่น่าอยู่ระดับกลางจาก 173 เมือง โดยมีคะแนนอยู่ระหว่าง 60-80 จากคะแนนเต็ม 100 คะแนน</p>